જ્યારે જોખમી પરિબળોની વાત થઈ રહી હોય ત્યારે દરેક વ્યક્તિએ આ વાત ધ્યાનમાં રાખવી જોઈએ કે ડેટ મ્યુચ્યુઅલ ફન્ડમાં નગણ્ય પ્રમાણમાં થોડી ક્રેડિટ રિસ્ક પણ રહેલી છે. મ્યુચ્યુઅલ ફન્ડમાં જ્યારે સમયસર વ્યાજની કે મૂળ રકમની ચુકવણી વખતે સમસ્યા ઊભી થતા રકમની સુરક્ષાનો પ્રશ્ન ઊભો થાય છે. ૨૦૦૮ની મંદી દરમ્યાન કેટલા એફએમપી (ફિક્સ મૅચ્યોરિટી પ્લાન્સ)ને નાદારી નોંધાવી પડે એવી પરિસ્થિતિ ઊભી થઈ ગઈ હતી. જોકે રોકાણ કરતાં પહેલાં ફન્ડ્સ ર્પોટફોલિયોને સુરક્ષાના મુદ્દે અનેક એજન્સીઓએ આપેલાં રેટિંગ્ઝનો સારી રીતે અભ્યાસ કરીને પછી જ રોકાણ કરવાથી આ જોખમનું પ્રમાણ સાવ ઘટાડી શકાય છે.